P r e d k l a d a c i a    s p r á v a

Podpredseda vlády SR pre európsku integráciu, ľudské práva a menšiny Pál Csáky a minister výstavby a regionálneho rozvoja SR László Gyurovszky  rokovali s predstaviteľmi Európskej komisie počas pracovnej návštevy v Bruselu v dňoch 27. – 29. novembra 2002.

Podpredseda vlády Pál Csáky a minister Lászlo Gyurovszky počas svojej návštevy absolvovali pracovné raňajky s predsedom výboru Európskeho parlamentu pre regionálnu politiku, dopravu a turizmus Lucianom Emiliom Caverim, pracovné rokovanie s komisárom Európskej komisie zodpovedným za regionálnu politiku Michelom Barnierom, za účasti generálneho riaditeľa Direktoriátu REGIO G. Crauserom, rokovanie s generálnym riaditeľom Direktoriátu pre rozširovanie Enekom Landaburu, pracovný obed s vedúcim slovenského tímu na Direktoriáte pre rozširovanie Dirkom Meganckom a riaditeľom DG ENLARG/B P. Mirelom, stretnutie s predstaviteľmi slovenských médií akreditovaných v Bruseli a rokovanie s komisárom pre rozširovanie Günterom Verheugenom.

       Hlavným cieľom návštevy bolo objasnenie stanovísk Európskej komisie k rozpracovanosti Národného rozvojového plánu, prípravy na štrukturálne fondy a kohézny fond, ako aj výmena informácií ohľadom implementácie a programovania ISPA – životné prostredie. 

	.